Bendix Edvard Reutz Bendixen
Store norske leksikon,Historie,Arkeologi,Arkeologer
Bendix Edvard Reutz Bendixen var en norsk historiker, arkeolog og skoleleder. Han var bestyrer av Tanks skole i Bergen fra 1875 til 1908. Bendixen foretok fra 1869 til 1890-årene en rekke arkeologiske undersøkelser på Vestlandet, i form av registreringer og mindre utgravninger.
Senere rettet han sin interesse mer mot historisk forskning. Hans undersøkelser av Bergens historie og av vestlandsk kunst og kulturhistorie i middelalderen og senere tid har varig verdi. Bendixens hovedverker er De tyske haandverkere paa norsk grund i middelalderen (1912) og Kirkerne i Søndre Bergenhus amt (1904–1914).Han skrev mange mindre artikler i Bergen Museums årbok, og utga Hilbrandt Meyers Bergens beskrivelse og Bergens borgerbok, bind 2. Les mer i Store norske leksikon Bendix Edvard Bendixen i Norsk biografisk leksikon Bergens historie